KUUENDA KOOSSEISU

OTSUS

Haapsalu,								25. mai 2012 nr 160

Maa munitsipaalomandisse taotlemine 
(Holmi kallas 5, Holmi kalda lõik 2, Haapsalu)

Juhindudes maareformi seaduse § 25 lg 1, § 28 lg 2, Vabariigi Valitsuse 02.06.2006 määrusega nr 133 kinnitatud „Maa munitsipaalomandisse andmise korra“ § 6, kohaliku omavalitsuse korralduse seaduse § 6 lg 1, § 22 lg 1 p 37, Haapsalu põhimääruse § 12 lg 1 p 43 ning haldusmenetluse seadusest, Haapsalu Linnavolikogu otsustab:

1.	Taotleda Haapsalu linna munitsipaalomandisse linna arenguks vajaliku maana vastavalt otsuse lisaks olevatele asendiplaanidele järgmised maaüksused:
1.1.	 Holmi kallas 5, Haapsalu, Läänemaa – sadama rajamiseks;
1.2.	 Holmi kalda lõik 2, Haapsalu, Läänemaa – tänava ja parkla rajamiseks.

2.	Otsus jõustub teatavakstegemisega.

Jaanus Karilaid
Volikogu esimees

SELETUSKIRI
Eelnõule „Maa munitsipaalomandisse taotlemine (Holmi kallas 5, Holmi kalda lõik 2, Haapsalu)“

Vastavalt maa munitsipaalomandisse andmise korrale toimub maa munitsipaalomandisse taotlemine volikogu vastava otsuse alusel.

Haapsalu on ajalooliselt merelinn, kus on tegeldud juba ammu merendusega seotud harrastustega: mereturism, laevaehitus ja purjesport sh jääpurjetamine. Haapsalus on mitmeid erasadamaid, kuid puudub sadam, kus saaks tegeleda meretraditsioonide jätkamiseks vajalike oskuste koolitamisega.
Haapsalus tegutsevad MTÜ Haapsalu Jahtklubi, Purjespordikool ja MTÜ Puulaevaselts Vikan puudub võimalus arendada oma tegevusi, sest neil puudub oma sadam. Nende põhikirjaline tegevus garanteerib Haapsalus põliste meretraditsioone püsimise.

Eelpoolnimetatud eesmärgi saavutamiseks on linna üldplaneeringus Suure viigi kirdepoolsele kaldaalale nähtud ette sadamamaa ja Haapsalu Linnavalitsus on 20.04.2012 kehtestanud Bürgermeistri holmi Suure viigi kaldaala detailplaneeringu. Samuti on tegevus kooskõlas linna arengukavaga.

Detailplaneeringu elluviimiseks on vaja kõigepealt määrata reformimata maa omand ja taotleda sadama arenguks vajalik maa munitsipaalomandisse.

Planeeritud krundile Holmi kallas 5 on nähtud ette puulaeva- ja väikesadam, pindala 14093 m2, millel asub kuni 2 hoonet: töökoda ja klubihoone. Osa sadama krundist on nähtud ette piirata aiaga, enamus osa jääb avalikku kasutusse, mida läbib planeeritav kogu linna ümbritsev kergliiklustee.
Sadamakrundi vormistamine planeeritud kujul toimub etappide kaupa. Käesoleva maaüksuse suuruse 13385 m2 määrab põhikaardil olev veepiir. Peale maaüksuse munitsipaalomandisse saamist on võimalik kinnisasja omanikul muuta veekogu kaldajoont ja seejärel vormistada lõplikult planeeritud sadamakrunt.

Krunt Holmi kalda lõik 2 on olemasoleva Holmi tänava pikendus, sinna on planeeritud rajada sõidutee, parkla kõnniteed, kruntide tehnovarustus, tänavavalgustus ja haljasalad lumevallitamiseks ning sajuvee immutamiseks.

Antud maaüksused kuuluvad taotlemisele Haapsalu linna arenguks vajaliku maana ja nende munitsipaalomandisse andmise otsustab Vabariigi Valitsus.

Linnavalitsus teeb ettepaneku eelnõu otsusena vastu võtta.

Peeter Vikman
Aselinnapea
11.05.2012